b'\n_START_ARTICLE_\nTrabant\n_START_PARAGRAPH_\nTrabant, popularno \xc2\xbbTrabi\xc2\xab, je bil vzhodnonem\xc5\xa1ki avtomobil, ki ga je poganjal dvotaktni motor. Izdelovali so ga od leta 1957 pa vse do leta 1991 v tovarni VEB Sachsenring Automobilwerke Zwickau iz kraja Zwickau na Sa\xc5\xa1kem. Bil je razmeroma majhen in \xc5\xa1ibak, vendar je veljal za trpe\xc5\xbeen in zanesljiv avtomobil. Imel je 25 konjskih mo\xc4\x8di, oziroma 19\xc2\xa0kW. Za pospe\xc5\xa1ek 0 do 100\xc2\xa0km/h je potreboval 21 sekund. Kon\xc4\x8dna hitrost je zna\xc5\xa1ala 112\xc2\xa0km/h. Bil pa je dokaj var\xc4\x8den, saj je za 100\xc2\xa0km vo\xc5\xbenje v povpre\xc4\x8dju potreboval pribli\xc5\xbeno 7 litrov bencina.'